Diari Oficial de la Generalitat Valenciana


Sumari del DOGV 6283, del 07-06-2010 (2010/5746)

Notificació de la sentència dictada en el judici ordinari número 718/2008.
--------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5746


Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència dictada en el judici ordinari número 718/2008. [2010/5746]  
Judici ordinari 000718/2008  
Demandant: Asemas Mutua de Seguros y Reaseguros.  
Procurador: José Blasco Pla.  
Lletrat: Francisco Javier Muñoz Villarreal.  
Demandats: Francisco Adolfo Miró Cloquell i Francisco Llopis Francés.  
Procurador: Rafael Palmer Peidró.  
Lletrat: Juan Carlos Escoda Llopis.  
Nieves Martín Rincón, secretària del Jutjat de Primera Instància número 2 d'Alcoi (Alacant), faig saber: Atés que es desconeix el domicili o la residència actuals del demandat Francisco Adolfo Miró Cloquell, amb DNI/CIF [...], mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat la publicació d'aquest edicte en el Diari Oficial de la Comunitat Valenciana (DOCV), per a portar a terme la diligència de notificar la sentència de 27 d'abril de 2010. La resolució que s'ha de notificar es transcriu a continuació:   
«Sentència  
Alcoi, 27 d'abril de 2010   
Purificación Villalta Mompeán, jutgessa substituta del Jutjat de Primera Instància número 2 d'Alcoi, he vist aquestes actuacions de judici ordinari, entre les parts següents: d'una banda, com a demandant la companyia Asemas Mutua de Seguros y Reaseguros a Prima Fija, representada pel procurador senyor Blasco Pla, amb l'assistència lletrada del senyor Francisco Javier Muñoz Villarreal, i d'una altra, com a codemandats, Francisco Adolfo Miró Cloquell, declarat en situació de rebel·lia processal, i Francisco Llopis Francés, representat pel procurador senyor Palmer Peidró i assistit pel lletrat senyor Escoda Llopis; s'hi exerceix una acció de repetició i, [...]  
Dispositiva  
Estime la demanda presentada pel procurador senyor Blasco Pla, en nom i representació de la companyia Asemas Mutua de Seguros y Reaseguros a Prima Fija, contra Francisco Adolfo Miró Cloquell i Francisco Llopis Francés, i condemne els codemandats a pagar de forma solidària a la part actora l'import de dos-cents cinquanta-sis mil quatre-cents trenta-un euros i huitanta-quatre cèntims (256.431,84 euros), més els interessos legals des del 21 de febrer de 1997 i sense fer imposició expressa de les costes causades en aquest procediment.   
Aquesta és la meua sentència, contra la qual pot interposar-se un recurs d'apel·lació dins del termini de cinc dies des de l'endemà que es notifique, davant de l'Audiència Provincial, de conformitat amb els articles 455 i següents de la Llei 1/2000, d'Enjudiciament Civil.  
La part que prepare un recurs contra aquesta resolució, com a requisit indispensable per a la seua tramitació, haurà de constituir un dipòsit previ que haurà d'ingressar en el compte de dipòsits i consignacions d'aquest Jutjat, obert al Grupo Banesto, i especificarà en el resguard d'ingrés, en el camp «Concepte», que es tracta d'un recurs, seguit del codi 02 i la paraula «apel·lació». Sense aquests requisits no s'admetrà el recurs (articles 455 i següents de la Llei d'Enjudiciament Civil 1/2000 i disposició addicional quinzena de la Llei Orgànica del Poder Judicial afegida per la Llei Orgànica 1/2009, de 3 de novembre).   
L'ingrés del dipòsit ha d'acreditar-se amb una còpia del resguard d'ingrés, juntament amb la presentació de l'escrit de preparació del recurs.  
L'obligatorietat del dipòsit inclou les resolucions notificades amb anterioritat a l'entrada en vigor de la Llei Orgànica 1/2009. Queden exclosos els litigants que tinguen reconegut el dret d'assistència jurídica gratuïta. (Instrucció del secretari general de l'Administració de Justícia de 4 de novembre de 2909).   
Si el recurs és estimat totalment o parcialment, la part haurà de sol·licitar la devolució del dipòsit mitjançant un escrit que cal presentar davant d'aquest Jutjat, una vegada hi hagen estat tornades les actuacions. Ho pronuncie, mane i firme.   
La sentència anterior ha sigut llegida i publicada en el dia de la seua data per la jutgessa substituta de primera instància que la subscriu, mentre celebrava audiència pública; en done fe. Firmats i rubricats».  
Alcoi, 6 de maig de 2010.- La secretària judicial: Nieves Martín Rincón.